钦定古今图书集成/明伦汇编/官常典/第722卷 > 宋旅
## 钦定古今图书集成/明伦汇编/官常典/第722卷 > 宋旅

按《宋史忠义传》：“旅字庭实，莆田人。第进士，累官奉议
郎，知剡县。方腊既陷歙、睦、杭、衢、婺五州，且犯越，越盗
亦起应之。县吏多遁，旅遣妻子浮海归闽，独与民据
守，以忠义激劝，部勒队伍，为豫备计。俄而盗众大至，
躬率壮锐，冒矢石，虽颇杀获，终以力不敌，遂死之。越
帅刘韐上其事，诏赠朝散郎，录其四子。”